Йордан Стубел
Китка за героите

chitanka.info

— Какво береш, момиче?

— Бера синчец, кокиче,

бера и китки вия,

та пътя да покрия

на много братя мои,

нечувани герои.

Преминат ли през село,

на гордото им чело,

велика и сърцата,

ще грее свободата,

що в битки и несгоди

към светъл ден ни води.

С кокиче и иглика

ще им накича щика,

гърдите, раменете

с гергьовско росно цвете,

със здравец от усоите

за слава на героите…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.